Albert Oehlen

Albert OEHLEN, naskita en Krefeld, Nordrejn-Vestfalio, la 17-a de septembro 1954, estas germana pentristo.

Oehlen studis kun Sigmar Polke en Hamburgo en la 1970-aj jaroj. Li studentiĝis ĉe la Lernejo de Belartoj en tiu grandurbo inter 1978 kaj 1981. Li ricevis trejnadon kiel publicisto. Li aperis en la nuntempa arta sceno en la fruaj okdekaj ene de generacio de artistoj kiel ekzemple Martin Kippenberger, Georg Herold kaj Werner Büttner, kiuj estis precipe kritikaj de la domina ideologio de sia tempo. Ĝi estas proksime rilata al la arta etoso de Kolonjo.

Li nuntempe loĝas inter Kolonjo kaj Segovio. Li estas la frato de la artisto Markus Oehlen.

Lia laboro estas parto de la germana novekspresionisma movado, nomita Neue Wilde . Liaj unuaj verkoj estas grandaj toloj . En ili li ekzercis fortan socian kritikon. Lia laboro, kiel tiu de lia frato Markus, Büttner aŭ Kippenberger, havas certan agresemon kiu distancigas lin de politika utopio.

Poste li evoluis al abstraktado, pentrante la unuajn abstraktajn pentraĵojn fine de la okdekaj. En kelkaj el liaj pentraĵoj li pentras figurajn temojn sur fotoj. Li ankaŭ faris komputilajn pentraĵojn.

Oehlen montris sian laboron en multaj internaciaj ekspozicioj.

 Eksteraj ligiloj 

 Albert Oehlen ĉe Artikoloj (angla)

Kategorio:Germanaj pentristoj